Konstantin Shubladze. Konstantin Konstantinovich Shubladze (1907- yoki 1908 — 1985-yil 13-aprel) — sovet davlat, partiya va xoʻjalik arbobi, Oʻzbekiston Kompartiyasi Andijon viloyat qoʻmitasi birinchi kotibi (1944—1946), 1960-yillarning 2-yarmida melioratsiya va suv xoʻjaligi vazirining birinchi oʻrinbosari. Biografiyasi. Oʻrta Osiyo irrigatsiya ilmiy-tadqiqot instituti mexanizatsiya boʻlimi boshligʻi, Shimoliy Toshkent kanali qurilishi boshligʻi lavozimlarida ishlagan. Oʻzbekiston Kompartiyasi Toshkent viloyat qoʻmitasi kotibi boʻlgan. 1944—1946-yillarda — Oʻzbekiston KP (b) Andijon viloyat qoʻmitasining birinchi kotibi. Qrim tatar yozuvchisi Shamil Alyadin oʻzining ,Men sening shoh va xudoingman" nomli avtobiografik qissasida eslagab oʻtishicha, garchi Shubladze oʻzini rasman qrim-tatar muhojirlarining huquqlarini cheklash boʻyicha partiya koʻrsatmalariga amal qilgandek koʻrsatsa-da, aslida Shamil Alyadinga bir necha bor homiylik qilgan. 1947-yildan — Oʻzbekiston SSR suv xoʻjaligi vaziri. 1950-yildan boshlab Moskvada, ittifoqdosh ijroiya organlarida turli lavozimlarda faoliyat yuritgan: 1951-1963 yillarda — SSSR Qishloq xoʻjaligi vazirligida suv xoʻjaligi boshqarmasi boshligʻi, 1963—1966-yillarda — SSSR Vazirlar Kengashining Sugʻoriladigan dehqonchilik va suv xoʻjaligi Davlat ishlab chiqarish qoʻmitasi raisining oʻrinbosari, 1966-yildan — SSSR melioratsiya va suv xoʻjaligi vazirining birinchi oʻrinbosari. Keyinchalik Qishloq xoʻjaligi ilmiy-texnika birlashmasi markaziy kengashi aʼzosi.